

**REPUBLIKA HRVATSKA**

**VARAŽDINSKA ŽUPANIJA**

**OPĆINA VINICA**

**N A Č E L N IK**

Klasa: 810-01/17-01/13

Urbroj: 2186/011-01-17-2

Vinica, 14. studenog 2017.

Na temelju članka 19. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 37/16.) te članka 46. Statuta Općine Vinica ("Službeni vjesnik Varaždinske županije“ broj 27/09., 45/09., 11/13. i 60/13.), općinski načelnik donosi

**POSLOVNIK**

**o radu Stožera civilne zaštite Općine Vinica**

Članak 1.

Ovim Poslovnikom o radu Stožera civilne zaštite Općine Vinica uređuje se način rada i odlućivanja Stožera civilne zaštite (u daljnjem tekstu : Stožer) način sazivanja sjednice, tijek i rad na sjednicama, način donošenja odluka, javnost rada kao i druga pitanja značajna za rad Stožera.

Članak 2.

Stožer se osniva kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama te obavlja poslove koji proizlaze iz odredbi zakona o sustavu civilne zaštite, Pravilnika o sastavu stožera, načinu rada te uvjetima za ienovanje načelnika, zamjenika načelnika i članova stožera civilne zaštite.

Članak 3.

U obavljanju poslova iz svog djelokruga Stožer surađuje s drugim jediicama lokalne samouprave te Varaždinskom župaanijom, Državnom upravom za zaštitu i spašavanje, Područni Ured za zaštitu i spašavanje Varaždin, s ustanovama, udrugama i pravnim osobama koje se bave civilnom zaštitom kao redovnom djelatnošću ili su posebnom odlukom određeni kao pravne osobe od posebnog značaja za sustav civilne zaštite na području Općine Vinica te drugim osobama.

Članak 4.

Član Stožera ima slijedeća prava i obveze :

- sudjelovati u radu sjednica Stožera, aukoliko je spriječen može za zamjenu predložiti osobu koja će ga mijenjati uz ovlaštenje za odlučivanje

- raspravljati i odlučivati o svakom pitanju koje je na dnevnom redu sjednice te predlagati način rješavanja navedenih pitanja

- predlagati načelniku i Općinskom vijeću donošenje odluka i drugih akata za unapređenje sustava civilne zaštite

-sudjelovati u izradi, provedbi i praćenju programa vezanih uz razvoj civilne zaštite

-podnositi izvješće ili podatke o pitanjima iz djelokruga Stožera

Tražiti podatke i obavijesti od Jedinstvenog upravnog odjela Općine Vinica vezane uz obavljanje dužnosti člana Stožera te se koristiti stručnim i tehničkim uslugama odjela.

Članak 5.

Stožer obavlja poslova iz svoje nadležnosti na redovnim i izvanrednim sjednicama . Sjednice se u pravilu održavaju u službenim prostorijama Općine Vinica, a saziva ih, predlaže dnevni red i vodi načelnik Stožera ili u slučaju njegove spriječenosti zamjenik načelnika Stožera.

Kad se proglasi velika nesreća ili postoji opasnost od nastanka velike nesreće, izvanrednu sjednicu može sazvati i načelnik Općine.

Članak 6.

U slučaju spriječenosti dolaska na sjednicu, član Stožera dužan je o tome obavijestiti čelnika Stožera najkasnije 24 sata prije održavanja sjednice.

Ukoliko načelnik Stožera na početku sjednice da nije prisutan potreban broj članova Stožera, može odgoditi sjednicu.

U izvanrednim situacijama koje zahtijevaju hitno djelovanje, Stožer može održati sjednice te donositi valjane odluke i u užem sastavu odnosno bez kvalificirane većine.

U slučaju sazivanja sjednice zbog izvanrednih situacija, uz načelnika i zamjenika načelnika sjednici obvezno moraju prisustvovati članovi Stožera bitni za donošenje odluka vezanih uz nastalu situaciju.

Članak 7.

Administrativne i tehničke poslove za Stožer obavlja Jedinstveni upravni odjel Općine Vinica.

Članak 8.

Redovne sjednice Stožera u pravilu se sazivaju dostavom pisanog poziva najkasnije 3 dana prije održavanja sjednice.

Redovne se sjednice mogu sazvati i telefonski, faksom , elektronskim putem ili putem Centra 112.

Izvanredne se sjednice u pravilu sazivaju putem Centra 112.

Članak 9.

Dnevni red sjednice određuje se na početku sjenice.

Prijedlog dnevnog reda može se mijenjati ili nadopunjavati na prijedlog članova Stožera uz pripremljen materijal i opravdano obrazloženje.

Nakon utvrđivanja dnevnog reda, članovi Stožera raspravljaju po pojedinim točkama dnevnog reda , a uvodno obrazloženje podnosi načelnik ili izvjestitelj po točkama.

Članak 11.

Nakon rasprave po pojedinoj točci dnevnog reda, načelnik daje na glasovanje utvrđeni prijedlog odluke odnosno zaključka.

Na sjednicama se odlučuje javnim glasovanjem većinom glasova prisutnih članova Stožera.

Članak 12.

Stožer donosi odluke, zaključke te druge akte iz svoje nadležnossti.

Članak 13.

U izvanrednim okolnostima, odluke i zaključke donosi načelnik ili zamjenik načelnika Stožera.

Članak 14.

Na sjednicama Stožera vodi se skraćeni zapisnik, a vodi ga službenik Jedinstvenog upravnog odjela Općine Vinica kojem je u opisu poslova i vođenje zapisnika.

Zapisnik potpisuju zapisničar i osoba koja je sazvala sjednicu ili sjednicom presjedava.

U slučaju sazivanja izvanredne sjednice Stožera zbog prijetnje ili nastupa velike nesreće ili katastrofe ne izrađuje se skraćeni zapisnik već se u pisanom obliku opisuje procjena opasnosti, odluka, zaključak, zahtjev ili izvješće Stožera.

Članak 15.

Osim članova, sjednici Stožera mogu prisustvovati općinski načelnik, predstavnici ustanova iz djelatnosti koje mogu doprinjeti uspješnom otklanjanju posljedica katastrofai velikih nesreća, vijećnici Općinskog vijeća i stručnjaci koji se bave civilnom zaštitom.

Članak 16.

Sjednice Stožera su javne.

Javnost rada osigurana je mogućim pozivanjem predstavnika medija na sjednice.

Službene izjave o radu daje načelnik Stožera, a u njegovoj odsutnosti, zajenik načelnika ili drugi člana Stožera kojeg načelnik za to ovlasti.

U izvanrednim situacijama službene izjave o stanju daje općinski načelnik ili načelnik Stožera ili osoba koju ovlasti općinski načelnik ili načelnik Stožera.

Članak 17.

Sredstva za rad Stožera osiguravaju se u Proračunu Općine Vinica.

Članovi Stožera za sudjelovanje na redovnim i izvanrednim sjednicama Stožera imaju pravo na novčanu naknadu određenu odlukom o visini naknada .

Članak 18.

Na pitanja koja nisu uređena ovim Poslovnikom na odgovarajući se način primjenjuju odredbe zakona i podzakonskih akata vezanih za sustav civilne zaštite.

Članak 19.

Ovaj Poslovnik stupa na snagu danom donošenja, a objaviti će se u „Službenom vjesniku Varaždinske županije“.

Općinski načelnik

Marijan Kostanjevac